《虚白堂为温大尹赋》
宋代·邓林

知君居室在君心，虚白颜名寓意深。帘卷只容孤月入，镜空那有一尘侵。

芸窗对雪宵开卷，花果凝香昼鼓琴。扫壁题诗寄幽赏，清风拂拂洒烦襟。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。